Մարդու իրավունքների պաշտպանի մամուլի խոսնակ Զոհրաբ Եգանյանը ՍիվիլՆեթի հետ զրույցում նշեց, որ ՄԻՊ-ը բերման ենթարկված անձանց մասով գնահատականներ տալ դեռ չի կարող: «Երեկ ողջ օրվա ընթացքում շուրջ 50 քաղաքացիների բերման ենթարկելու իրավական հիմքերը առանձին ուսումնասիրության առարկա են, և մենք համապատասխան պարզաբանումներ բնականաբար կպահանջենք»,- նշեց նա: Եգանյանը հայտնեց, որ համագործակցություն կա նաև ոստիկանության հետ՝ պարզվում են բերման ենթարկվածների հստակ թվերը: Երեկ բերման ենթարկվելուց հետո շուրջ 50 քաղաքացի ազատ է արձակվել: